Συντεταγμένες: 29°36′33″N 118°59′24″E﻿ / ﻿29.60917°N 118.99000°E﻿ / 29.60917; 118.99000

Η **λίμνη Τσιαντάο'** (千島湖, κυρ. *λίμνη των χιλίων νήσων*), είναι τεχνητή λίμνη στον νομό Τσουν'αν, στην επαρχία Τσετσιάνγκ της Κίνας, που σχηματίστηκε μετά την ολοκλήρωση του υδροηλεκτρικού σταθμού στον ποταμό Ξιν'αν το 1959. Στη λίμνη υπάρχουν 1.078 μεγάλα νησιά και χιλιάδες μικρότερα κατά μήκος της συνολικής έκτασης. Η λίμνη καλύπτει 573 χλμ² και έχει ικανότητα αποθήκευσης υδάτινων πόρων 17.8 χλμ³. Τα νησιά της καλύπτουν έκταση 86 χλμ².

Τουρισμός και αξιοποίηση αποθεμάτων
-----------------------------------

Η λίμνη είναι γνωστή για το καθαρό και ενίοτε πόσιμο νερό της, που χρησιμοποιείται για την παραγωγή του μεταλλικού νερού «Nongfu Spring». Είναι επίσης γνωστή για τα πλούσια δάση (πάνω από 90% δασοκάλυψη) και τα εξωτικά νησιά της. Τόποι προσέλκυσης επισκεπτών είναι το *νησί του Πουλιού*, το *νησί του Φιδιού*, το *νησί του Πιθήκου*, το *νησί του Υδατοφράκτη* και το *νησί Που Θυμίζει την Παιδική Ηλικία*.

Η λίμνη είναι τουριστικός προορισμός για την επαρχία Ζεγιάνγκ, αλλά και για όσους αναζητούν παραλίμνιες κατοικίες.

Το φράγμα που δημιουργεί τη λίμνη βρίσκεται στη θέση 29°29′01″N 119°12′48″E﻿ / ﻿29.48361°N 119.21333°E﻿ / 29.48361; 119.21333﻿ (Xin'an Dam) και έχει 105 μ. ύψος με μήκος κορυφής 466,5 μ. Είναι το πρώτο φράγμα που κατασκευάστηκε στην Κίνα με ύψος μεγαλύτερο των 100 μ. και έχει ικανότητα παραγωγής 845 MW.

Στη λίμνη διεξάγονται εξουσιοδοτημένες οργανικές ιχθυοκαλλιέργειες και είναι τόπος αναπαραγωγής ιχθύων χωρίς χημικές ουσίες ως αναφέρεται, ακτινοβολίες ιονισμού ή γενετικές τροποποιήσεις. Ωστόσο, μετρήσεις από δειγματοληψίες του 1974 και του 1975 (χαμηλής στάθμης) και του 1979 (υψηλής στάθμης) υπέδειξαν την παρουσία υδραργύρου Hg στις αποθέσεις κίτρινου πηλού του πυθμένα της λίμνης 30-300 φορές πάνω από το κανονικό

Ιστορικό
--------

φωτογραφία της αρχαίας πόλης
Η κοιλάδα πλημμύρισε το 1959 για να δημιουργηθεί η λίμνη του σχεδίου «Υδροηλεκτρικό Φράγμα του Ποταμού Ξιν'αν». Στους πρόποδες του όρους Γου Σι (ή «όρος των πέντε λεόντων») βρίσκεται μια αρχαία πολή γνωστή ως Σι Τσενγκ ("Πόλη των Λεόντων"). Χτίστηκε κατά τη διάρκεια της ανατολικής δυναστείας Χαν (25 - 200) και εγκαθιδρύθηκε ως νομαρχιακή πόλη το 208. Επί του παρόντος η πόλη βρίσκεται σε βάθος που κυμαίνεται από 26 έως 40μ. Η εταιρεία «Big Blue», που πρακτορεύει καταδυτικό τουρισμό και βρίσκεται στη Σανγκάη οργανώνει δύο φορές τον μήνα ταξίδια στη λίμνη και έχει ξεκινήσει την εξερεύνηση της βυθισμένης πόλης. Η πόλη πρόκειται να μετατραπεί σε καταδυτικό αξιοθέατο, καθώς οι τοπικές αρχές πρόκειται να τη μεταβάλλουν σε πόλο έλξης για τον καταδυτικό τουρισμό

Το 1994, σε ένα συμβάν που αναφέρεται ως Συμβάν της λίμνης Τσιαντάο, τρεις πειρατές επιβιβάστηκαν σε μία λέμβο γεμάτη τουρίστες και της έβαλαν φωτιά, σκοτώνοντας και τους 32 επιβάτες της λέμβου, κυρίως τουρίστες από την Ταϊβάν.

Παραπομπές σημειώσεις
---------------------

1. ↑  «Xin'anjiang Hydropower Station». eTeacher Group Ltd. Αρχειοθετήθηκε από το πρωτότυπο στις 31 Μαρτίου 2012. Ανακτήθηκε στις 5 Σεπτεμβρίου 2011.
2. ↑  Xiang, can Jin (editor) (199–1997). *Lakes in China. Research of their Environment. Vol ii*. Beijing: China Ocean Press. σελ. 271. ISBN 7-5027-4100-3. CS1 maint: Extra text: authors list (link)
3. ↑  *The International Camellia Journal* (International Camellia Society) (32-36): 25.. Ανακτήθηκε στις 18 Φεβρουαρίου 2014.
4. ↑  "Big Blue Trip" Αρχειοθετήθηκε 2011-08-12 στο Wayback Machine.. Big Blue Scuba Diving International. Ανάκτηση 31 Δεκεμβρίου, 2013.
5. ↑  "An underwater old city - Lion City, Qiandao Lake" Αρχειοθετήθηκε 2011-08-12 στο Wayback Machine.. Big Blue Scuba Diving International. Ανάκτηση 31 Δεκεμβρίου, 2013.
6. ↑  «Η Ατλαντίδα της Κίνας». tvxs.gr. Ανακτήθηκε στις 18 Φεβρουαρίου 2014.
7. ↑  «Fire on the Lake» (PDF). International Committee for human right in Taiwan. Ανακτήθηκε στις 18 Φεβρουαρίου 2014.
8. ↑  Xin, Xin (2012). *How the Market is Changing China's News: The Case of Xinhua News Agency*. New York: Lexington Books. σελ. 62. ISBN 978-0-7391-5097-9.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λίμνη Τσιαντάο** |

* Κατάδυση στη βυθισμένη πολιτεία
* Η Ατλαντίδα της Κίνας

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Qiandao Lake  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |